钦定古今图书集成/明伦汇编/闺媛典/第032卷 > 彭括妻翁氏
## 钦定古今图书集成/明伦汇编/闺媛典/第032卷 > 彭括妻翁氏

按《闽书》：翁氏，纪之女孙也。猎涉方册，览《曹娥碑》，心慕
之。年十五，母病，吁天泣祷，割股投羹，母饮之，忽有神
护疾随痊。里中朝议彭俣闻其贤，力为季子括求婚。
既归，以其孝父母者孝舅姑。舅没，姑耄且多疾，翁日
夜侍汤药，至忘寝食。姑曰：“愿汝妇如汝姑没。”哀毁凄
切，闻者陨涕。